ຊາວມຸ​ສ​ລິມ ປະ​ທະ​ກັບ ຊາວອິ​ສ​ຣາ​ແອ​ລ ຢູ່​ສະ​ຖານ​ທີ່​ສັກ​ສິດ​ ໃນ​ນະ​ຄອນ ເຈ​ຣູ​ຊາແເລັມ
ພວກ​ນັກ​ສະ​ແຫວງ​ບຸນ​ຊາວ ມຸ​ສ​ລິມ ແມ່ນ​ໄດ້​ຢູ່​ໃນ​ວັດ​ອິ​ສ​ລາມ ໃນ​ວັນ​ອາ​ທິດມື້ນີ້ ເພື່ອລະນຶກເຖິງວັນບຸນ ອີດ-ອາລ-ອາດາ ເຊິ່ງແມ່ນບຸນເທດສະການຂອງການເສຍສະຫຼະ.
ຊາວປາແລັສໄຕນ໌ ແລະຕຳຫຼວດອິສຣາແອລ ໄດ້ປະທະກັນຢູ່ສະຖານທີ່ສັກສິດ ຂອງ ນະຄອເຈຣູຊາແລັມ ຊຶ່ງເປັນຈຸດຮ້ອນແຮງ ໃນຂະນະທີີ່ ຊາວຢິວ ແລະຊາວມຸສລິມ ໄດ້ ມາບັນຈົບກັນຢູ່ສະຖານທີ່ດັ່ງກ່າວ ໃນວັນສັກສິດນີ້ ບັນດາເຈົ້າໜ້າທີ່ ກ່າວວ່າ ເກີດການສົນລະວົນກັນ ໃນເລື້ອງຂອງການເຂົ້າໄປໃນສະ ຖານທີ່ສັກສິດ ໃນຕອນເຊົ້າຂອງວັນອາທິດມື້ນີ້ ບ່ອນທີ່ຊາວມຸສລິມ ແມ່ນກຳລັງພາກັນ ໄຫວ້ພາວັນນາຢູ່ແລ້ວນັ້ນ ໄດ້ມີລາຍງານວ່າ ພວກທີ່ປະທະກັນ ບາງສ່ວນ ໄດ້ຮັບ ບາດເຈັບ ການຊຸກຍູ້ກັນໄດ້ເກີດຂຶ້ນຢູ່ບໍລິເວນອ້ອມແອ້ມວັດອິສລາມ ອາລ-ອັກຊາ ເຊິ່ງເປັນສະ ຖານທີ່ສັກສິດທີ່ສຸດແຫ່ງທີ່ສາມໃນສາສະໜາ ອິສລາມ ພວກຊາວ ຢິວ ໄດ້ເອີ້ນສະຖານທີ່ສັກສິດດັ່ງກ່າວວ່າເປັນ ວັດພູ ຫຼື Temple Mount ເຊິ່ງເປັນສະຖານທີ່ສັກສິດທີ່ສຸດຂອງສາສະໜາ ຢິວ ພວກນັກສະແຫວງບຸນຊາວ ມຸສລິມ ແມ່ນໄດ້ຢູ່ໃນວັດອິສລາມ ໃນວັນອາທິດມື້ນີ້ ເພື່ອ ລະນຶກເຖິງວັນບຸນ ອີດ-ອາລ-ອາດາ ເຊິ່ງແມ່ນບຸນເທດສະການຂອງການເສຍສະຫຼະ ວັນອາທິດມື້ນີ້ຍັງເປັນຂີດໝາຍວັນທີ 9 ຂອງການອົດອາຫານ ເຊິ່ງເປັນມື້ໄວ້ອາໄລ ຂອງການຖືກທຳລາຍຂອງວັດບູຮານສອງແຫ່ງທີ່ໃນຄັ້ງນຶ່ງ ເຄີຍຕັ້ງຢູ່ເທິງຈອມພູ, ພ້ອມກັບໄພພິບັດອື່ນໆທີ່ເກີດຂຶ້ນໃນປະຫວັດສາດຂອງຊາວ ຢິວ ບຸນທີ່ເກີດຂຶ້ນພ້ອມກັນດັ່ງກ່າວນັ້ນ ໄດ້ດຶງດູດເອົາຜູ້ສັດທາຈາກທັງສອງສາສະໜາ ຫຼາຍພັນຄົນມາເຕົ້າໂຮມກັນຢູ່ນຶ່ງໃນສະຖານທີ່ໆລະອຽດອ່ອນທີ່ສຸດ ໃນບັນຫາຂັດ ແຍ້ງກັນ ລະຫວ່າງ ຊາອິສຣາແອລ ກັບ ຊາວປາແລັສໄຕນ໌